Omkring 1950 undersøgte flere udvalg og kommissioner trafikforholdene i Hovedstadsområdet. [[Boligministeriet]] nedsatte således Samfærdselskommissionen, der fremkom med en [[betænkning]] i 1955. Her blev det konkluderet, at der skulle nedsættes et trafikråd, der skulle overtage de hel- og halvoffentlige trafikmidler og indføre et ensartet takstsystem med fri omstigning. Der var imidlertid ikke økonomisk og politisk vilje til at omsætte planen i praksis.<ref>{{harvp|Birch|Mosgaard|Sinding|1995|p=56}}.</ref> Et udvalg under hovedstadskommunernes samråd arbejdede dog videre med sagen i begyndelsen af 1960'erne. På det tidspunkt boede størstedelen af Københavns indbyggere stadig i Københavns og Frederiksberg Kommuner. Derfor blev der primært fokuseret på en trafikal sammenslutning for de to kommuner og det omkringliggende [[Københavns Amt]], mens [[Roskilde Amt|Roskilde]] og [[Frederiksborg Amt]]er kun indgik med mindre dele.<ref name="10 år">"10 år med HT" af Erik B. Jonsen. ''[[BYtrafik]]'' 5/1984, s. 195-200. {{ISSN|1901-3906}}</ref> Umiddelbart skete der dog ikke mere, end at de private busselskaber i [[Storkøbenhavn]] indførte fælles månedskort 1. juni 1960 og fælles omstigningsbilletter 1. marts 1963.<ref>{{harvp|Birch|Mosgaard|Sinding|1995|p=136}}.</ref>
Filosofi Historie Foreninger Organisationer